
Koordinátor :  Mgr.Mária Tóthová 
Asistent : Mgr.Irena Knapiková
                 Mgr.Natália Maľcovská
Naša škola Základná škola Ružová dolina sa zapojila v týždni od 13.-17.októbra do súťaže ,,Hovorme o jedle.“ Vybrané súťažné témy, ktorými sme sa prihlásili do súťaže boli nasledovné: 
V stredu – 15.10.2014 – Pôvod potravín- prečo konzumovať slovenské potraviny
V piatok – 17.10.2014 – 1.téma : Tuky, sladkosti, soľ
                                           2.téma : Zdravý aktívny životný štýl

Cieľ : 
Cieľom bolo podporiť myšlienku projektu pri vzdelávaní detí a mládeže o potravinách a dobrých stravovacích návykoch ako súčasť zdravého životného štýlu. 
Uvedomiť si nevyhnutnosť venovať sa týmto témam, ktoré sa výsostne dotýkajú života každého z nich, nakoľko využívaním  a kúpou slovenských potravín si žiaci uvedomujú, že sú súčasťou slovenskej trhovej ekonomiky ako jej konzumenti a že v dnešnej dobe je obezita najrozšírenejším a globálnym problémom v rozvojových krajinách a dokonca postihuje aj deti v školskom veku.
Žiaci prejavili uvedomelý prístup k týmto témam na základe pozorovania pedagógov a vytvorili zaujímavé súťažné príspevky.

Vyučovacie predmety:
Na realizáciu aktivít boli vyčlenené vyučovacie hodiny -rôzne vyučovacie predmety počas spomínaných dní v týždni na 1.aj na 2.stupni základnej školy.
Pomôcky : 
Žiaci využili pri realizácií ich nápadov : obrazový materiál, písacie potreby, výtvarné pomôcky, rysovacie potreby, fotoaparát, videokamera – tvorenie ukážok, vizuálnej dokumentácie na projekt zvaný Prieskum o slovenských výrobkoch; potraviny na ochutnávky a pod.

Príprava :
Na začiatku súťažného týždňa boli žiaci informovaní a inštruovaní o vybraných súťažných témach a využili všetky možné dostupné zdroje a prostriedky na vyhľadávanie informácií a  realizáciu  nimi zvolených nápadov. Aktívne pracovali s internetom, odbornou literatúrou, IKT, periodikami a pod.




Postup/ realizácia : 
Každá trieda si zvolila vlastné navrhované, vymyslené aktivity ako napríklad : 
1.Triedna súťaž v zbere etikiet slovenských výrobkov
2.Prieskum o slovenských potravinách – ich nákupoch, konzumácií, o obľube, cene...
3.Slovenské bio potraviny – Zahrajme sa na bio farmu, bio salaš- ochutnávka slovenských mliečnych 
   výrobkov
4. Recepty na zdravé jedlá – zhotovenie 3D knihy
5.Zdravé sladkosti – ochutnávka bio medu a pečenie zdravých koláčikov s využitím medu; 
   zhotovenie úľa pre včielky žijúce v okolí školy a jeho umiestnenie v EKO ŠKOLE – letná záhrada
   v areáli školy s altánkami (určené na výučbu od jari do jesene)
  Cieľom tejto aktivity bolo podporiť ochranu mestských včiel ( prezentované aj v médiách).
6.Návrh na moderné ihrisko, moderný športový areál školy, ktorý by spĺňal predpoklady žiakov na 
   aktívne využitie voľného času a pohybových aktivít.
7.Prieskum o aktívnom životnom štýle- spánok, aktívny a pasívny oddych, plnenie  školských 
   povinností,  psychohygiena, správny režim dňa, stravovacie návyky

Žiaci pracovali systematicky v tímových skupinách, mali prerozdelené úlohy a riadili sa inštrukciami pedagógov, ktorí dohliadali na celý priebeh ich práce a realizáciu aktivít. Počas realizácie projektových dní bola prítomná aj regionálna televízia, ktorá nám spestrila celý priebeh a zaznamenala našu činnosť.

Zhrnutie :
Tieto projektové dni boli  nielen pre žiakov, ale aj pre všetkých pedagógov prínosom a efektívne sme využili čas v rámci vyučovania, medzipredmetové vzťahy a spojili vedomosti s praxou. Bolo to spestrenie klasických  vyučovacích hodín. Žiaci kladne hodnotili aj takýto spôsob výučby formou projektových aktivít.




Prílohy :
1.Fotografie 
- zhotovenie makety ,,Úľa“
- prechádzka po trhovisku a návšteva predajne slovenských potravín 
- plagát ,,Zdravé slovenské jedlá“
- 3D kniha ,,Hravé a zdravé recepty“
- text –  individuálne nafotené recepty z knihy 
- zhotovenie makety ,,Biofarmy“

2.Audiovizuálny záznam
-audiovizuálna nahrávka- zostrih oslovených ľudí, o ich názoroch a odpovediach na otázky
 o slovenských potravinách ( zaznamenané a vyhodnotené v tabuľke a grafe)- žiak, ktorý mal záznam spracovať náhle ochorel, neprítomný v škole v deň termínu odovzdania, odošleme Vám to budúci týždeň v pondelok









